**Strimka lan** (ukr. Стрімка лань) on Smotrytšjokea ylittävä kolmijänteinen ja vinojalkainen metallirunkoinen ulokesilta Kamjanets-Podilskyin kaupungissa, Hmelnytskyin alueella, Ukrainassa.

Sillan ääriviivojen antamaa muotoa voidaan yhdistää naaraspuolisen peuraeläimen hyppyyn, minkä vuoksi silta on tunnettu myös nimellä **Nopea vaadin**. Tai **Prudka lan** (ukr. Прудка лань) eli nopsajalkainen vaadin ja **Juokseva vaadin** (ukr. Лань, що біжить) Rakennussuunnitelman luoja oli Eduard Dudnyk ja hanketta kehittivät Evgeni Patonin mukaan nimetyn Kiovan hitsaustutkimuslaitoksen asiantuntijat. Sillan rakentaminen aloitettiin vuonna 1966 ja se kesti seitsemän vuotta siihen aikaan uusimman tekniikan ja teknologian jatkuvasta käyttöönotosta johtuvasti. Viimeinen kotelo hitsattiin 21. elokuuta 1973. Liikenne sillalla avattiin juhlallisesti 2-na päivänä marraskuuta 1973. Olympiatuli kulki tämän sillan yli kesällä v. 1980. Strimka lan on käytössä oleva maantiesilta kansallisesti tärkeällä Žytomyr–Tšernivtsin välisellä valtatiellä N-03. Tämän vuoksi Kamjanets-Podilskyin kaupunginvaltuuston istunto päätti jo 14. helmikuuta 2001 poistaa sillan kunnallisesta omistuksesta ja valtionhallinto 8. lokakuuta 2004 sen siirtämisestä Ukrainan infrastruktuurin uudistamis- ja kehittämisviraston eli Ukravtodorin omistukseen.

Strimka lan on Ukrainan korkein silta, jolle eri lähteiden mukaan korkeutta vedenpinnasta veikataan joko 54 tai Kamjanets-Podilskyin vuoden 2003 matkaoppaan mukaan 60 tai vuosina 1992 ja 2002 ennätyskirjajulkaisuissa esiin noussutta 70 metriä.

Vähän ekstreemiä Rakenteeltaan silta on teräksinen kolmijänteinen vinoisin palkein tuettu ulokesilta, jonka kaikkien rakenteiden materiaali on vähäseosteista terästä ja ajoradan päällysteenä käytettiin erityistä ortotrooppista teräskantta paremman lämmönkestävyyden saavuttamiseksi. Strimka lanille suunniteltiin neljä tieliikenneajo- ja kaksi jalankulkijoiden kävelykaistaa, jotka edelleen täyttävät nykyaikaisia vaatimuksia. Sillan ajoradan leveys on 14 ja yhden jalkakäytävän leveys 2,25 metriä. Sillan pituus on 379,14 metriä, josta vasemman rannan ylikulkusilta on 133, väyläosa 179 ja oikeanpuoleisen rannan ylikulkusilta 67 metriä pitkä. Sillan pisin jänneväli on 148,94 metriä. Molempien rantojen ylikulkusiltojen jännerakenteet poikkileikkaukseltaan koostuvat kymmenestä T-palkista ja ovat rakenteeltaan samankaltaisia esijännitettyjä jännevälejä teräsbetonipalkeilla. Tukien akselien välinen etäisyys on 22,2 metriä. Teräksinen siltarakennelma koottiin kahdella kohti toinen toista siirtyvillä nosturilla. Pisimmän jännevälin rakenteen kokoamiseksi tehtiin väliaikaiset asennustuet, joiden poikkileikkaus oli 1020 x 10 mm ja joista paikalleen valamalla tehtiin monoliittisia ja tiiviitä. Pisimmän noin 149 metrin pituisen ja 18,5 metriä leveän jännevälin rakenteeseen metallin kulutus oli 320 kg/m².

Sillasta tuli 20. syyskuuta 1996 lähtien suosittu benjihyppyjen paikka, jossa niitä voi seurata melkein joka vuosi Kamjanets-Podilskyissa säännöllisesti järjestettävien ilmailukilpailujen ja festivaalien aikana. Myös kuumailmapalloilla lentämisiä alkaen 29. kesäkuuta 1999.

Lähteet
-------

1. 1 2 3 4 5 6  Iryna Oliynyk: Стрімка лань: міст рекордів, новітніх технологій та випробувань вантажівками (Strimka lan: ennätyksien, uusimman teknologian ja kuorma-autoilla testien silta)  08.11.2020. (ukr. Єдині новини,  *Eyni novini*). Viitattu 06.07.2023. (ukrainaksi)
2. 1 2 3  Найвищий міст в Україні - "Стрімка лань" (Ukrainan korkein silta - "Stremka Lan") *k-p.net.ua*.  06.11.2013. Viitattu 06.07.2023. (ukrainaksi)
3. 1 2 3 4 5 6 7 8 9  Мост бегущая лань через реку Смотрич (Міст «Стрімка лань») (Juoksevan hirven silta yli Smotrytš joen (Strimka lan-silta)) Строительный HUB. Проектирование и продажи инновационных и инженерных решений, товаров и услуг. Viitattu 06.07.2023. (venäjäksi)
4. 1 2 3 4  «Стрімка лань» у «квітах на камені» ("Juokseva vaadin" lähellä "kukkia kivellä") (ukr. Iсторико-патрiотичний клуб "Алатир", *Istoriko-patiotitšnyj klub "Alatyr"*). Viitattu 06.07.2023. (ukrainaksi)
5. 1 2 3 4 5 6 7  Міст «Стрімка лань» або «Лань, що біжить» (Strimka lan- tai Vaadin, joka juoksee-silta)  14.03.2012. ropejumping.lviv.ua. Viitattu 06.07.2023. (ukrainaksi)
6. 1 2  Nicolas Janberg: Running Dear Bridge (Juoksevan vaatimen silta) Structurae Version. Viitattu 06.07.2023. (englanniksi)
7. ↑  Міст «Стрімка лань» (Strimka lan-silta) (ukr. Департамент гуманітарної політики Кам'янець-Подільської міської рад , *Department humanitarnoi polityky Kamjanets-Podilskoi miskoi rad*). Viitattu 06.07.2023. (ukrainaksi)
8. ↑  Кам'янець-Подільський. Міст Стрімка Лань (Kamjanets-Podilskyi. Strimka lan-silta) kolokray.com. Viitattu 06.07.2023. (ukrainaksi)

Aiheesta muualla
----------------

* Kuvia tai muita tiedostoja aiheesta **Strimka lan** Wikimedia Commonsissa